උගන්ඩාවේ කම්පාලා නුවර පැවැත්වෙන 126වැනි අන්තර් පාර්ලිමේන්තු සැසිවාරයට සහභාගිවීමට ගොස් සිටින ශ්‍රී ලංකා රජයේ නියෝජිත කණ්ඩායම කම්පාලා නුවර දී හමුවු අවස්ථාවේ උගන්ඩා ජනාධිපතිවරයා එසේ ප්‍රකාශ කළේය.වාරිමාර්ග හා ජලසම්පත් කළමනාකරණ ඇමැති නිමල් සිරිපාල ද සිල්වා මහතා ,වැවිලි කර්මාන්ත අමාත්‍ය මහින්ද සමරසිංහ, නියෝජ්‍ය කථානායක චන්දිම වීරක්කොඩි යන මහත්වරුන් උගන්ඩාවේ කම්පාලා නුවර ආරම්භ වු අන්තර් පාර්ලිමේන්තු සැසිවාරයට සහභාගි වී සිටිති.ජිනීවා නුවර පැවැති මානව හිමිකම් සමුළුවේ දී උගන්ඩාව ශ්‍රී ලංකාවට සහය පළ කරමින් ප්‍රබල ඇමරිකාව ගෙනා යෝජනාවට විරුද්ධව ජන්දය ප්‍රකාශ කිරීම පිළිබඳව ශ්‍රී ලංකා ජනාධිපති මහින්ද රාජපක්ෂ මහතාගේ හා රජයේ ස්තුතිය පළ කිරීමට ශ්‍රී ලංකා නියෝජිත කණ්ඩායම කටයුතු කළ බව වාරිමාර්ග හා ජලසම්පත් කළමනාකරණ ඇමැති නිමල් සිරිපාල ද සිල්වා මහතා පැවැසීය.දෙරටේ දේශපාලනික, ආර්ථික හා සමාජිය සංවර්ධනය පිළිබඳව ද්විපාර්ශවික සාකච්ජාවක්ද පැවැත්වූ බව සිරිපාල ද සිල්වා මහතා කීවේය.ජනාධිපති මහින්ද රාජපක්ෂ මහතාගේ විශේෂ ආරාධනයකට අනුව උගන්ඩා ජනාධිපතිවරයා ලබන නොවැම්බර් මස ශ්‍රී ලංකාවේ නිළ සංචාරයක නිරතවිමට ද එකඟතාවය පළ කර ඇති බව ඇමැති නිමල් සිරිපාල ද සිල්වා මහතා ප්‍රකාශ කළේය..